
Postoje li hadisi u kojima stoji da tri i više pokreta kvare ***[namaz](https://pitajucene.com/search/Namaz/questions/ "Pretraži pitanja o namazu")***?


* 
* 
* 
* 
* 
* 
* 

 
Da li tri i više pokreta kvare namaz?

Svi suvišni pokreti u namazu: neprestano pomjeranje stopala, popravljanje odjeće, pogledanje lijevo i desno, gledanje na sat, dizanje i spuštanje glave, puhanje i sl., nesumnjivo umanjuju vrijednost namaza. Skrušenost u namazu suština je tog ibadeta, i ***[namaz](https://pitajucene.com/search/Namaz/questions/ "Pretraži pitanja o namazu")*** bez skrušenosti sušta je forma. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, vidio je neke ljude da pokazuju rukama na lijevu i desnu stranu predajući selam, pa ih je upitao: “Šta vam je pa pokazujete svojim rukama kao da su repovi konja nemirnih? Umirite se u namazu!”1 Dakle, svaki suvišni pokret u namazu umanjuje njegovu potpunost, svejedno radilo se o tri ili više pokreta, jer u predanjima, koliko znamo, nije preciziran broj suvišnih pokreta. U jednom ništavnom predanju stoji da je Resulullah, sallallahu alejhi ve sellem, vidio čovjeka koji se ***[igra](https://pitajucene.com/search/igra/questions/ "Pretraži pitanja o igrama")*** sa svojom bradom u namazu pa je rekao: “Da je njegovo srce smireno, bili bi smireni i udovi.”2 Ibn Abdulberr, Ibn Kudame, Nevevi, Ibn Hadžer i Ajni pozivaju se na konsenzus učenjaka o tome da je u namazu pokuđeno činiti suvišne pokrete i biti uznemiren.3 A Allah najbolje zna.


\_\_\_\_\_\_\_\_\_\_\_\_\_


1 Muslim, Nesai i Ibn Huzejme.  

2 Vidjeti: El-Mugni an hamlil-esfar, 1/206-207, od imama Irakija, i Es-Silsiletud-daifa, 1/227. Ispravno je da su to riječi Seida b. Musejjiba.  

3 Vidjeti: Et-Temhid, 21/103, El-Mugni, 1/370, El-Medžmu, 3/270, Fethul-Bari, 2/234, i Umdetul-kari, 5/51.



Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”


Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


